
Europos reikalų komitetas pritarė 2015 metų valstybės biudžeto projektui

2014 m. lapkričio 5 d. Europos reikalų komiteto posėdyje buvo svarstomas 2015 metų valstybės biudžeto ir savivaldybių biudžetų finansinių rodiklių patvirtinimo įstatymo projektas Nr. XIIP-2381. Balsų dauguma buvo pritarta iniciatorių pateiktam įstatymo projektui.
Komitetas savo sprendime taip pat kreipėsi į Biudžeto ir finansų komitetą, rekomenduojant Lietuvos Respublikos Vyriausybei užtikrinti, kad laiku bei efektyviai būtų panaudotos 2007-2013 metų laikotarpio Europos Sąjungos finansinės paramos lėšos bei būtų remiamasi gerąja patirtimi panaudojant 2014-2020 metų Europos Sąjungos finansinės paramos lėšas.

Europos reikalų komiteto biuro padėjėjas 

